Témou dnešnej prednášky sú systémy poľovníckeho hospodárenia a
ich význam pri získavaní mimoriadne ekologických potravín. Prednáška
je súčasťou modulu 4: Precízny chov zvierat, ktorý
je súčasťou projektu ISAGREED. Táto prezentácia
bola podporená grantom Erasmus+ KA2 Partnerstvá
pre spoluprácu "Inovácia štruktúry a obsahu študijných programov
v oblasti manažmentu živočíšnych genetických a potravinových zdrojov s využitím digitalizácie“.
V dnešnej prednáške budú v úvode podané informácie o vývoji poľovníctva,
poľovníckom manažmente na Slovensku v podmienkach štátnych
a vojenských lesov, kde je výkon práva poľovníctva súčasťou
profesie lesníkov starajúcich sa o lesy v ich správe
ako aj podmienky poľovníckeho hospodárenia na úrovni poľovníckych združení,
ktoré reprezentujú dobrovoľnú organizovanú činnosť združení, klubov
a spolkov združených v Slovenskej poľovníckej komore. Bude
definovaná úloha a odbornosť poľovného hospodára a jeho
postavenie vo vzťahu k platnej legislatíve a podaná informácia
o najvýznamnejších druhoch poľovnej zveri na Slovensku. Lov
zveri je starý ako ľudstvo samo. Bol súčasťou
obživy vznikajúceho pravekého človeka, ako aj
neskorších spoločenských útvarov. Bol
hnacou silou rozvoja ľudských aktivít, školou odvahy a
statočnosti. Veľmi skoro sa lov stal
výsadou kráľov, výrazom moci a bohatstva a
ešte na začiatku 20. storočia bol takmer výlučne doménou
istých privilegovaných panovníckych rodov. Ako
sa menilo sociálne a triedne zloženie spoločnosti, menil
sa aj pohľad na voľne žijúcu zver a poľovníctvo a
zdôrazňovala sa najmä dôležitá funkcia manažmentu pri ochrane zveri
a jej prostredia. Na začiatku
je potrebné definovať poľovníctvo a postavenie poľovníctva v spoločnosti.
Poľovníctvo je súbor činností
zameraných na zachovanie, zlepšenie, ochranu a
optimálne využívanie genofondu zveri ako prírodného
bohatstva EÚ. Je súčasťou tvorby,
ochrany a využívania životného prostredia
a pri dodržiavaní jeho hlavných zásad by nemalo
zasahovať do racionálneho obhospodarovania lesných a poľnohospodárskych pozemkov.
Okrem toho, že poľovníci poskytujú
finančné prostriedky na ochranu prírody, zohrávajú dôležitú úlohu pri
pomoci štátnym orgánom a biológom zaoberajúcim sa
riadením početnosti populácií niektorých druhov zvierat.
Regulovaný lov je jedným z najúčinnejších nástrojov, ktoré môžu štátne
orgány ochrany prírody použiť na riešenie problému premnoženia určitého druhu.
problému premnoženia určitého druhu.
Na Slovensku môžeme poľovnícky manažment kategorizovať
do dvoch častí. Na jednej strane sú to profesionálni poľovníci
v podobe lesníkov, ktorí majú správe Lesy Slovenskej
republiky alebo Vojenské lesy SR, ktorí realizujú poľovníctvo
ako profesionál činnosť, veľmi často s komerčným výsledkom.
Na druhej strane, veľká časť poľovníckej
verejnosti existuje v podobe dobrovoľných poľovníkov,
ktorí sú združení v poľovníckej komore a sú organizovaní
v rôznych združeniach, kluboch, alebo spolkoch.
Každý poľovný revír musí mať ustanoveného poľovného hospodára. Neskôr
sa dozvieme o jeho úlohách, kompetenciách, povinnostiach
vo vzťahu k poľovníckemu manažmentu a orgánom štátnej
správy. Poľovný hospodár zvyčajne modeluje rast populácie a
na základe terénneho výskumu a údajov o úlovkoch
stanovuje pravidlá hospodárenia, ktoré
môžu zahŕňať dĺžku sezóny alebo kvóty lovu. Po zavedení týchto
predpisov poľovní hospodári monitorujú ich populáciu,
pričom neustále vykonávajú prieskum na základe
získaných údajov a upravujú budúce rozhodnutia o riadení.
poľovného revíru. Užívateľ poľovného revíru je povinný navrhnúť regionálnemu
úradu poľovného hospodára, aby sa zabezpečilo
odborné poľovnícke hospodárenie v poľovnom revíri.
Je jedno či sa jedná o poľovný revír v správe Lesov Slovenskej
republiky alebo Vojenských lesov Slovenskej republiky ako profesionálni
poľovníci, každý revír musí mať ustanoveného odborného
poľovného hospodára, takisto aj všetky spolky a kluby,
ktoré majú v užívaní poľovný revír musia mať ustanoveného poľovného
hospodára. Poďme sa pozrieť na úlohy poľovného hospodára.
Poľovný hospodár je právne kompetentný,
má platný poľovný lístok a je držiteľom poľovného lístka najmenej päť
po sebe nasledujúcich rokov, má platný zbrojný
preukaz skupiny D, má zloženú skúšku poľovníckeho
hospodára alebo vyššiu odbornú poľovnú skúšku
alebo je absolventom strednej lesníckej školy alebo absolventom
vysokej školy, na ktorej je poľovníctvo povinným predmetom, a
zložil skúšku z tohto predmetu, v posledných
piatich rokoch nespáchal trestný čin v oblasti poľovníctva, nie
je poľovným hospodárov v inom poľovnom revíri, klube alebo spoločnosti
čiže tak ako som už povedal, každý
revír či už súkromný alebo štátny, či už profesionálny,
komerčný alebo iný, musí mať ustanoveného poľovného hospodára.
Získanie skúšky alebo oprávnenia na výkon odborného poľovného hospodára je
podľa písmena d) možné viacerými spôsobmi. Je možné požiadať okresný úrad,
odbor pozemkový a lesný o vykonanie skúšky,
kedy v spolupráci s poľovníckou komorou sa ustanoví skúšobná
komisia a po absolvovaní predpísaného rozsahu
teoretickej prípravy túto skúšku absolvuje,
táto skúška má úroveň vyššej odbornej skúšky, ktorá je dostatočná
pre výkon funkcie odborného poľovného hospodára. Druhou
alternatívou je absolvovanie strednej lesníckej školy,
kde je poľovníctvo povinným predmetom alebo vysokej školy, kde
sa poľovníctvo vyučuje. Slovenská
poľnohospodárska univerzita v Nitre je jednou z vysokých škôl na Slovensku, kde
je na študijných programoch Špeciálne chovateľstvo (Bc.) a Špeciálne
chovateľské odvetvia (MSc.) poľovníctvo povinným predmetom. Po
absolvovaní predmetu v predpísanom rozsahu teoretickej a praktickej
časti, po absolvovaní teoretickej prípravy a praktických strelieb
sú študentom vydané diplomy, ktoré majú hodnotu vyššej
odbornej skúšky a môžu tak vykonávať odborných
poľovných hospodárov.
Poďme sa detailnejšie pozrieť na úlohy poľovného hospodára. Poľovný hospodár je kľúčovou osobou v oblasti lovu
Ako sme už povedali, každý poľovný revír má ustanoveného odborného poľovného hospodára
a tento nesmie túto činnosť vykonávať vo viac ako jednom revíri.
Má rozsiahle kompetencie, ale ešte viac povinností
a práce, pretože je zodpovedný za organizáciu: ročného
sezónneho sčítania zvierat, jarného a jesenného v našich
podmienkach, vypracovanie návrhu plánu chovu a lovu,
prideľovanie individuálnych poľovných lístkov v príslušnej oblasti, ktoré ich oprávňuje
na lov, zabezpečovanie vykonávania odstrelu,
kontrolu disciplinovanosti členov poľovníckeho
združenia pri love, dodržiavanie nielen zákonných ale aj
etických princípov, obstarávanie osiva a sadeníc
a obrábanie polí, prípravu
krmiva vo všeobecnosti na obdobie núdze, kosenie
lúk, prípravu objemového krmiva, jadrového a šťavnatého krmiva na obdobie
nedostatku, prirodzených zdrojov krmiva, vedie evidenciu
ulovenej zveri, zveriny a zabezpečuje
poľovníckych hostí a ich sprievod.
Ďalej plánuje a organizuje výstavbu
poľovníckych zariadení (kŕmidlá, krmelce, soľníky a zariadenia na lov, rôzne sedačky a posedy),
organizuje spoločné poľovačky,
zodpovedá za vykonávanie usmernení
lesného úradu a Štátnej veterinárnej a potravinovej správy, predkladá
trofeje na každoročnú chovateľskú prehliadku, bojuje
proti pytliactvu a chráni chráni poľovnú zver,
takisto kontroluje zvieratá škodiace poľovníctvu. Veľmi
často sa stáva, že na úseku odborného poľovníckeho
manažmentu vznikajú konflikty a nezhody z nedostatku
odborných vedomostí a neznalosti právnych predpisov,
ktoré sú častejšie v súkromných alebo
prenajatých revíroch, ktoré sú využívané komerčne. Vlastníci
a užívatelia (nájomcovia) poľovných pozemkov
vzhľadom na svoje postavenie často zasahujú do činnosti poľovného hospodára,
odsúvajú ho do úlohy štatutára, ktorého
úlohou je viesť poľovnícku evidenciu, aby bolo všetko v
poriadku na "papieri". Majitelia
alebo užívatelia mnohých poľovných revírov sú solventní a vplyvní
ľudia, ktorí sa venujú rôznym podnikateľským aktivitám a
určite sú odborníkmi vo svojej profesii. Je
logické, že človek nemôže byť odborníkom vo všetkých oblastiach a
činnosť poľovného hospodára je veľmi špecializovaná práca, ktorá
ktorá si vyžaduje "majstra svojho remesla" a znalca poľovníctva
a predpisov ako aj prírody a životného prostredia.
Preto zasahovanie do úloh a kompetencií poľovného hospodára nie je na mieste.
Predpisy a zaužívané pravidlá
v poľovníckom hospodárení sú výsledkom niekoľko desiatok
rokov skúseností a tradícií predošlých generácií poľovníkov
a poľovných hospodárov.
V poľovných revíroch s najkvalitnejšou trofejovou zverou, kde sa dosahovali národné alebo svetové rekordy, bol
vedúci poľovného revíru - poľovný hospodár, vždy
špičkový odborník, silná osobnosť, ktorej
zásady a pravidlá chovu všetci akceptovali, iným
spôsobom nie je možné dosiahnuť chovateľské ciele, udržať populáciu
zveri v optimálnej vekovej a pohlavnej štruktúre a zabezpečiť
trvalú produkciu silných trofejí. Dovolím
si pridať, že bez odbornej činnosti poľovného
hospodára a zásahu do štruktúry populácie
nie sú populácie poľovnej zveri dlhodobo udržateľné,
najmä čo sa početnosti, zdravia a
velfér týka. Bližšie
sa pozrieme na rozdiely v riadení poľovníctva. Na jednej strane
máme profesionálnych poľovníkov. Profesionálne poľovníctvo
funguje v Lesoch Slovenskej republiky v správe Ministerstva pôdohospodárstva a rozvoja
vidieka Slovenskej republiky a Vojenských lesoch SR v správe ministerstva obrany. Štátne
poľovné revíry v správe Lesov Slovenskej republiky respektíve
v správe jednotlivých podnikov Lesov Slovenskej republiky, ktoré
majú ustanovených poľovných hospodárov, títo riadia výkon
práv a poľovníctva v týchto regiónoch alebo prenajímajú poľovné plochy
a postupojú ich súkromným osobám alebo spoločnostiam,
ktoré na základe nájomnej zmluvy vykonávajú právo poľovníctva a
tí si musia ustanoviť poľovných hospodárov. Popritom existujú určené alebo vyhradené poľovné revíry, ktoré
slúžia na vzdelávacie a výskumné účely. Tieto
sú zvyčajne pridružené k vzdelávacím a výskumným inštitúciam.
Aj Slovenská poľnohospodárska univerzita v Nitre má 2 vyhradené revíry, ktoré
slúžia na vzdelávacie a výskumné účely. Samozrejme slúžia
aj na praktické vzdelávanie adeptov poľovníctva. Prehľad
stavov a vývoja štruktúry populácie najvýznamnejších druhov
poľovnej zveri podľa oficiálnych štatistík poľovníckeho plánovania a hlásení
o love na Slovensku.
Jeleň Lesný Podľa hlásení z poľovníckej sezóny 2020/2021
bolo na Slovensku 70 380 jedincov,
čo predstavuje pokles o 551 jedincov
v porovnaní s predchádzajúcim rokom.
V roku 2021 bolo podľa hlásení poľovných hospodárov na Slovensku
ulovených 49 558 kusov
jelenej zveri, čo je o 3 506 kusov viac ako
v roku 2020. Okrem toho bolo odchytených 76 jeleňov
a uhynutých 4 349 jeleňov.
Celkový úbytok teda predstavoval 53 983 ks.
Aj v kontexte známych faktov, že populácie raticovej zveri majú stúpajúcu tendenciu,
môžeme vidieť, že aj v zmysle poľovníckeho hospodárenia
je skoro 10 % nárast lovu.
V prípade Daniela lesného bolo
v roku 2020/2021 evidovaných 23 877
jedincov, čo je prírastok plus 1453 kusov.
Lov bol zaznamenaný v celkovom počte 23 024
kusov danielej zveri, čo je
o 4 779 kusov viac ako v roku 2020.
Lov bol zaznamenaný v celkovom počte 23 024
a úhyn 1 049 kusov danielov.
Celkový úbytok danielej zveri predstavoval
24 196 kusov,
čo je o 5 016 kusov
viac ako v roku 2020. V prípade
muflóna lesného bol evidovaný stav 14 097 jedincov,
čo je o 639 viac ako v roku 2020.
V roku 2021 bol vykázaný lov muflóna
v počte 6 715 jedincov, čo
je o 510 jedincov viac ako v roku 2020.
Dlhodobo u muflóna lesného máme problém najmä s úbytkom netrofejovej, samičej
a mláďat najmä z dôvodu nezáujmu poľovníkov o lov, ale v poľovných združeniach evidujeme aj to, že veková štruktúra
nie je dostatočná, pretože máme málo jedincov vo vysokom veku.
Srnec lesný predstavuje našu najpočetnejšiu raticovú zver.
V poľovníckej sezóne 2020/2021
bol evidovaný počet 104 811 jedincov. Vykázaný
lov srnčej zveri bol 25 889 kusov.
Na Slovensku v prípade srnca rozlišujeme tzv. poľnú
a lesnú populáciu.
U diviaka lesného bolo podľa evidencie
v poľovníckej sezóne 2020/2021
36 761 jedincov na Slovensku. V porovnaní s rokom 2020
je to o 2 504 kusov menej. Vykázaný lov bol 58 186 jedincov,
čo je o 1 470 jedincov menej ako v predchádzajúcom roku.
V prípade diviaka lesného treba pripomenúť, že tento intenzívny lov
je aj v dôsledku epidémie afrického moru ošípaných,
ktorý v kontexte platných nariadení regionálnej veterinárnej a potravinovej správy bol nariadený, kde
celoročne lovíme diviaka vo všetkých vekových
a pohlavných kategóriách bez obmedzenia aby sa zamedzilo prenosu
ochorenia do domáceho chovu. V prípade
malej poľovnej zveri u zajaca poľného bolo vykázaných
165 354 zajacov a v porovnaní s predchádzajúcim rokom
sa lov zvýšil o 8 333 jedincov. V poľovníckej
sezóne 2021/2022 bolo nahlásených
14 525 ulovených a 39 odchytených
zajacov. Zase odchyty majú dlhodobú tradíciu
na Slovensku ale počas pandémie sa tieto spoločné
akcie nevykonávali a preto je taký nízky odchyt zajacov v danej poľovníckej sezóne.
Početnosť veľkých šeliem na Slovensku je
pod drobnohľadom spoločnosti. V roku 2021
bolo na úrovni jednotlivých poľovných revírov
nahlásených 2997 medveďov hnedých, čo je o 237 viac ako predošlý rok.
Na základe hlásení bolo ulovených 6 jedincov
na základe židosti o výnimku pre problémových jedincov
bolo vyradených 48 jedincov, či už kadávery,
úhyny a jedince, ktoré došli do konfliktu s dopravou. Pre porovnanie
v roku 1990 bolo nahlásených 835 medveďov hnedých.
V roku 2021 bolo zaznamenaných
celkovo 3291 vlkov. Žiadny lov
sa nerealizoval, pretože vlk sa stal celoročne chránenou šelmou.
24 vlkov bolo nahlásených hynutých. V minulosti
bola povolená kvóta lovu 50 vlkov v sezóne, pričom
v posledných rokoch táto kvóta naplnená nebola.
Na Slovensku bolo v roku 2021
804 rysov, čo je
o 81 viac ako
v prechádzajúcom roku.
Rys je v súčasnosti klasifikovaný ako prísne chránený živočích.
Slovensko je v konzorciu krajín, ktoré realizujú reintrodukciu
rysov v alpských regiónoch Švajčiarska a ostatných krajín západnej
Európy. V krátkosti k právnej úprave
poľovníckeho hospodárenia na Slovensku respektíve
riadeniu poľovníctva zo strany Ministerstva pôdohospodárstva SR respektíve
Ministerstva životného prostredia SR. Štátnym orgánom
na úrovni kraja je krajský pozemkový a lesný úrad, odbor
poľovníctva a následne okresné úrady,
Odbor pozemkový a lesný. Na tieto je prenesená štátna
správa a riadenie v oblasti poľovného hospodárstva, napríklad:
register prenájmu/vlastníctva poľovných revírov, schvaľovanie ročných sčítaní zveri,
schvaľovanie plánov chovu a lovu, schvaľovanie poľovných bažantníc/zverníc,
spolupráca so štátnou veterinárnou a potravinovou správou v oblasti bezpečnosti a ochrany potravín.
V ďalší kurzoch a moduloch určite získate ďalšie
informácie, ktoré sa týkajú živočíšnych genetických a potravinových
zdrojov v Európskej únii, pretože aj poľovníctvo a poľovná zver sú
súčasťou národného bohatstva a kultúrneho dedičstva a prispievajú
k diverzite potravinových zdrojov a výžive obyvateľstva. Týmto vám Ďakujem za pozornosť
a teším sa niekedy nabudúce. Dovidenia.